Babelscape/SREDFM huggingface dataset:
Παρθένιος Β΄

Ο Παρθένιος Β΄ (... - 16 Μαΐου 1651), ο επονομαζόμενος "Νέος", "οξύς", "Γολιάθ" ή "Κεκεσκίνης", διετέλεσε Πατριάρχης Κωνσταντινουπόλεως κατά τα έτη 1644-1646 και 1648-1651.

Καταγόταν από τα Ιωάννινα. Εκάρη ιερομόναχος και το 1632 εξελέγη Μητροπολίτης Ιωαννίνων. Το 1639 εξελέγη Μητροπολίτης Αδριανουπόλεως κατόπιν ενεργειών του πνευματικού του πατέρα, ως τότε Μητροπολίτη Αδριανουπόλεως, Παρθενίου, ο οποίος τότε εξελέγη Οικουμενικός Πατριάρχης. Ζούσε περισσότερο στην Κωνσταντινούπολη, όπου συνδέθηκε με οπαδούς του Κύριλλου Λούκαρι, ιδίως με τον Θεόφιλο Κορυδαλλέα. Στις 8 Σεπτεμβρίου 1644 εξελέγη Οικουμενικός Πατριάρχης με την υποστήριξη των φιλολουκαρικών.

Ήταν φιλοχρήματος και βίαιος και ακολούθησε αντιπαπική πολιτική. Ανέτρεψε και ακύρωσε τις αποφάσεις της Συνόδου του Ιασίου και την λεγόμενη «Ορθόδοξη Ομολογία» του Μητροπολίτη Κιέβου Πέτρου Μογίλα, γεγονός που προκάλεσε την έχθρα του Ηγεμόνα της Μολδοβλαχίας Βασιλείου Λούπου, ο οποίος, ερωτηθείς από τους Τούρκους, ζήτησε να ριχθεί ο Πατριάρχης στη φυλακή. Το 1646 κατήργησε όλες τις πατριαρχικές εξαρχίες και όρισε να αποδοθούν στους πλησιόχωρους αρχιερείς.

Οι αντίπαλοί του κατόρθωσαν να τον καθαιρέσουν τον Νοέμβριο του 1646 και να τον εξορίσουν στην Κύπρο. Καθ'οδόν προς την εξορία κατάφερε να διαφύγει και να μεταβεί στο Ιάσιο, όπου παρέμεινε δύο χρόνια. Στις 29 Οκτωβρίου 1648 επανεξελέγη Πατριάρχης. Στη δεύτερη αυτή, τριετή Πατριαρχία του, ακολούθησε αντίθετη πολιτική, στρεφόμενος εναντίον των καλβινιστών. Το 1649 μάλιστα ζήτησε εγγράφως τη συνδρομή του Αυτοκράτορα Φερδινάνδου Γ΄ εναντίον τους.

Τελικά όμως κατέληξε να έχει πλήθος εχθρών και στις δύο παρατάξεις και στο τέλος να βρεθεί μόνος και ανίσχυρος. Την άνοιξη του 1651, οι Ιησουΐτες, με την υποστήριξη των ηγεμόνων της Βλαχίας και της Μολδαβίας, τον διέβαλαν στο Σουλτάνο Μωάμεθ Δ΄ ότι προβαίνει σε μυστικές συνεννοήσεις με τους Ρώσους. Στις 16 Μαΐου συνελήφθη από Γενίτσαρους, οι οποίοι τον στραγγάλισαν και τον πέταξαν στον Βόσπορο. Οι χριστιανοί περισυνέλεξαν το λείψανό του και το ενταφίασαν στη Μονή Καμαριώτισσας στη Χάλκη.
Ντενίλσον Περέιρα Νέβες

Ο Ντενίλσον Περέιρα Νέβες (πορτογαλικά: "Denílson Pereira Neves", 16 Φεβρουαρίου 1988), πιο γνωστός ως Ντενίλσον είναι Βραζιλιάνος ποδοσφαιριστής που αγωνίζεται ως κεντρικός και αμυντικός μέσος. Στο παρελθόν διετέλεσε διεθνής με τις μικρές εθνικές ομάδες της χώρας του.
Ριζοσπαστική Μεταρρύθμιση

thumb|210px|left|Ο Αναβαπτιστής Dirk Willems σώζει έναν από τους διώκτες του.
Η Ριζοσπαστική Μεταρρύθμιση (αγγλ. "Radical Reformation") αποτελεί προσπάθεια επιστροφής στην πνευματικότητα και απλότητα της πρώτης Χριστιανικής Εκκλησίας. 

Οι Ομολογίες που ανήκουν σε αυτήν την κατηγορία δεν ανήκουν στον Προτεσταντισμό και αρχικά είχαν έρθει σε ρήξη με αυτόν, αν και αργότερα ορισμένες ομάδες ασπάστηκαν τον Ευαγγελικαλισμό, όπως από τους Αναβαπτιστές η Ευαγγελική Μεννονιτική Εκκλησία και από τους Κουάκερους η Διεθνής των Ευαγγελικών Φίλων. 

Οι Εκκλησίες που ανήκουν σε αυτό το ρεύμα απορρίπτουν το νηπιοβάπτισμα και τον απόλυτο προορισμό. Αγωνίζονται για «θρησκευτική ελευθερία για όλους τους ανθρώπους», είναι ειρηνιστές και πιστεύουν στην «οδηγία του Αγίου Πνεύματος» και στον «εσωτερικό φωτισμό». Γενικά είναι συντηρητικοί Χριστιανοί και ζουν με απλότητα και μέτρο. Αρκετές από τις Ομολογίες αυτές όπως οι Αμις δεν χρησιμοποιούν τη σύγχρονη τεχνολογία, ενώ άλλες, όπως οι Χουτερίτες, έχουν κοινοκτημοσύνη κατά το πρότυπο της Εκκλησίας της Ιερουσαλήμ. 

Κυριότεροι εκπρόσωποι είναι οι Αναβαπτιστές και οι Κουάκεροι. Οι ρίζες τους βρίσκονται σε παλιότερες Ομολογίες όπως είναι οι Καθαροί.
Ισμαέλ Μπλάνκο

Ο Ισμαέλ Μπλάνκο ("Ismael Blanco", 19 Ιανουαρίου 1983) είναι Αργεντινός ποδοσφαιριστής, ο οποίος αγωνίζεται στην επίθεση για τον Παναρκαδικός Α.Ο.
Αραπιά

Η Αραπιά είναι δημώδης λέξη της ελληνικής γλώσσας με προέλευση από την τουρκική "arap", η οποία με τη σειρά της προέρχεται από την αραβική γλώσσα. Κυριολεκτικά, σημαίνει "Αραβία".
Η εαρινή σύναξις των αγροφυλάκων

Η εαρινή σύναξις των αγροφυλάκων είναι ο τίτλος ελληνικής ταινίας του 1999. Η ταινία σκηνοθετήθηκε από το Δήμο Αβδελιώδη, ο οποίος έγραψε και το σενάριο, ενώ ανέλαβε και την παραγωγή της ταινίας μαζί με το Ελληνικό Κέντρο Κινηματογράφου και την ΕΡΤ1. Πρόκειται για μία ηθογραφική ταινία εποχής.
Ντέιβιντ Τόμσον

Ο Ντέιβιντ Τόμσον (John Howard David Thompson, 1961-2010) ήταν πολιτικός από τα Μπαρμπάντος, πρωθυπουργόςαπό τον Ιανουάριο του 2008 ως τον θάνατό του, τον Οκτώβριο του 2010.
Νόμος του Μουρ

Ως «Νόμος του Μουρ» ονομάζεται η θεώρηση πως ο αριθμός των τρανζίστορ ενός πυκνού ολοκληρωμένου κυκλώματος διπλασιάζεται κάθε δύο χρόνια, και διατυπώθηκε στις 19-04-1965.

Ο «Νόμος» πήρε το όνομά του από τον συνιδρυτή της εταιρείας κατασκευής μικροεπεξεργαστών Intel, Γκόρντον Μουρ (Gordon Moore), ο οποίος περιέγραψε το 1965 τους λόγους για τους οποίους ο αριθμός των τρανζίστορ σε ένα πυκνό ολοκληρωμένο κύκλωμα θα διπλασιάζεται κάθε χρόνο για τουλάχιστον μία δεκαετία από τότε. Το 1975, κοιτάζοντας ξανά τα δεδομένα για την επόμενη δεκαετία, αναθεώρησε την «πρόβλεψή» του θέτοντας το διάστημα που απαιτείται για τον διπλασιασμό των τρανζίστορ ενός πυκνού ολοκληρωμένου κυκλώματος στα δύο έτη. 

Η πρόβλεψη επαληθεύθηκε από την πραγματικότητα, καθώς έκτοτε ο αριθμός των τρανζίστορ ενός ολοκληρωμένου κυκλώματος διπλασιάζεται κάθε δύο χρόνια. Η πρόβλεψη του Μουρ, ύστερα από την πρακτική επαλήθευσή της, ονομάστηκε "«Νόμος του Μουρ»".

Συχνά, ως χρόνος για την επιβεβαίωση του «Νόμου του Μουρ» θεωρούνται οι 18 μήνες, καθώς ο τεχνικός της Intel Ντέιβιντ Χάουζ παρατήρησε πως η απόδοση των μικροεπεξεργαστών θα διπλασιάζεται μετά το πέρας αυτού του διαστήματος, ως συνδυασμός της αύξησης του αριθμού των τρανζίστορ των μικροεπεξεργαστών και της αύξησης της ταχύτητάς τους.

Η επιβεβαίωση του «Νόμου του Μουρ» τις επόμενες δεκαετίες οφείλεται στο γεγονός πως «ο διπλασιασμός των τρανζίστορ ενός πυκνού ολοκληρωμένου κυκλώματος σε διάστημα 2 ετών» έγινε μια πρακτική των εταιρειών κατασκευής μικροεπεξεργαστών, καθώς αποτελεί βάση της μακροπρόθεσμης πολιτικής τους και κύριο στόχο των τεχνικών των τμημάτων έρευνας και ανάπτυξης. 

Το 2015 η Intel επιβεβαίωσε τις προβλέψεις που ήθελαν τον ρυθμό επιβεβαίωσης του «Νόμου του Μουρ» να επιβραδύνεται. Οι δυσκολίες πάνω στην κατασκευή ημιαγωγών κατάλληλου μεγέθους, ώστε να εκπληρώνουν τον «Νόμο του Μουρ» ξεκίνησαν το 2012 με την εμφάνιση των ημιαγωγών των 22 νανομέτρων και συνεχίστηκαν το 2014 με την εμφάνιση των ημιαγωγών των 14 νανομέτρων. Σύμφωνα με τον «Νόμο του Μουρ», το 2016 θα έπρεπε να εισαχθούν οι νέοι ημιαγωγοί των 10 νανομέτρων. Ωστόσο, η Intel ανακοίνωσε πως λόγω δυσκολιών στην κατασκευή τους η μετάβαση στην τεχνολογία των ημιαγωγών 10 νανομέτρων θα πραγματοποιηθεί το 2017, αυξάνοντας το χρονικό διάστημα που απαιτείται για τον διπλασιασμό του αριθμού των τρανζίστορ στα δυόμισι έτη.
Λιμένας νηολογίου

thumb|right|250px|Ο Λιμένας νηολογίου φέρεται κάτω από το όνομα στη πρύμνη του πλοίου
Λιμένας νηολογίου ή "λιμήν νηολογίου" ή "λιμένας νηολόγησης" (Port of Registry ή Home port) ονομάζεται ο λιμένας εκείνος, όπου στο νηολόγιο του οποίου εγγράφεται ένα πλοίο ή πλοιάριο, μετά βεβαίως από την τήρηση απαραίτητων διατυπώσεων από τον πλοιοκτήτη, ή τον νόμιμο εκπρόσωπό του.

Ο Λιμένας νηολογίου εκλέγεται ελεύθερα από τον πλοιοκτήτη, ο οποίος και μπορεί να ζητήσει οποιαδήποτε στιγμή την αλλαγή λιμένος νηολόγησης, εκτός και αν το πλοίο είναι ενυπόθηκο, οπότε και απαιτείται η έγγραφη συναίνεση των ενυποθήκων δανειστών ή δεν συντρέχει απαγόρευση πλού για άλλες αιτίες κυρίως επί παρανόμου δραστηριότητας.

Ο Λιμένας νηολογίου αποτελεί ένα από τα χαρακτηριστικά γνωρίσματα του πλοίου και εξ αυτού προσδιορίζεται και η εθνικότητα του πλοίου, γι΄ αυτό και φέρεται με ευκρινή γράμματα κάτω από το όνομά του, στη πρύμνη. Αν το πλοίο είναι πορθμείο όπου υφίσταται στη πρύμνη καταπέλτης τότε το όνομα του λιμένα νηολογίου φέρεται εκατέρωθεν των πρυμναίων πλευρών του πλοίου. Επίσης λιμένα νηολογίου μπορεί ν΄ αποκτήσει και πλοίο υπό ναυπήγηση.

Στη φωτογραφία πρύμνης πλοίου, που παρατίθεται, διαφαίνεται ότι ο λιμένας νηολογίου είναι το MAJURO, κύριος λιμένας των νήσων Μάρσαλ, στον Ειρηνικό, των οποίων και φέρει τη σημαία. Εκ του ονόματος όμως που φέρει συμπεραίνεται ότι είναι πλοίο ελληνόκτητο, (ελληνικής πλοιοκτησίας), υπό ξένη σημαία.
Αραπάιμα

thumb|Αραπάιμα
Το Αραπάιμα ή Αραπαΐμα ή Πιραρουκού είναι το μεγαλύτερο ψάρι γλυκών υδάτων της φύσης και είναι το μοναδικό του είδους του. Ανήκει στο γένος των τελεοστέων ιχθύων της οικογένειας των οστεογλωσσιδών όπου και απαντάται μόνο ένα είδος ο "Αραπάιμα ο γίγας".

Το μήκος του φθάνει τα 5 μέτρα και το βάρος του τα 200 κιλά. Το σώμα του είναι ογκώδες χωρίς ραχιαίο πτερύγιο. Ζει στα νερά των μεγάλων ρευμάτων παρά τις εκβολές των ποταμών της βόρειας Βραζιλίας και της Γουιάνας, το δε κρέας του είναι πολύ νόστιμο.

Αλιεύεται σχετικά εύκολα με χοντρό αγκίστρι καθώς και με βέλη καμάκια από τους ντόπιους ψαράδες.
Σολ Περού

Το σολ (στα ισπανικά ενικός "sol" και πληθυντικός "soles") είναι το νόμισμα του Περού. Υποδιαιρείται σε 100 σεντ (céntimos). Ο κωδικός του νομίσματος σύμφωνα με το ISO 4217 είναι το PEN.

Το όνομα αντιπροσωπεύει επιστροφή στο όνομα του ιστορικού νομίσματος του Περού, του σολ"' που χρησιμοποιόταν από το 19ο αιώνα μέχρι το 1985. Παρότι η λέξη σολ προέρχεται από τη λατινική solidus, το όνομα σημαίνει "ήλιος" στα ισπανικά. Δημιουργείται έτσι μια συνέχεια με το παλιό ίντι που ονομάστηκε προς τιμή του Ίντι, του θεού του ήλιου των Ίνκας. Το 2015 το νέο σολ μετονομάστηκε ξανά σε σολ.
Νίκολα Κλιούσεφ

Ο Νίκολα Κλιούσεφ ("Никола Кљусев", 2 Οκτωβρίου 1927 - 16 Ιανουαρίου 2008) ήταν ακαδημαϊκός και πολιτικός από τη Βόρεια Μακεδονία (τότε πρώην Γιουγκοσλαβική Δημοκρατία της Μακεδονίας). Υπήρξε ο πρώτος πρωθυπουργός στην ιστορία της χώρας του, από τότε που η τελευταία έγινε ανεξάρτητο κράτος το 1991.

Γεννήθηκε στο Στιπ στις 2 Οκτωβρίου 1927 και σπούδασε Οικονομικές Επιστήμες στο Πανεπιστήμιο του Βελιγραδίου. Απέκτησε ντοκτορά από εκεί, το 1964. Επίσης, ήταν ερευνητής και διευθυντής του Ινστιτούτου Οικονομικών των Σκοπίων, όπου δίδαξε ως καθηγητής. Εξελέγη μέλος της Ακαδημίας της χώρας του, το 1988.

Υπηρέτησε ανεξάρτητος πρωθυπουργός (επικεφαλής υπηρεσιακής κυβέρνησης) από τις 27 Ιανουαρίου του 1991 μέχρι τις 17 Αυγούστου 1992. Εξελέγη Πρόεδρος στο Συμβούλιο του κόμματος VMRO-DPMNE το 1997. Από το 1998 μέχρι και το 2000 διετέλεσε υπουργός Αμύνης.

Ο Κλιούσεφ απεβίωσε στις 16 Ιανουαρίου του 2008 σε ηλικία 80 ετών.
Λατίνα

Η Λατίνα είναι πόλη της περιφέρειας του Λατίου, πρωτεύουσα της ομώνυμης επαρχίας. Ιδρύθηκε στις 30 Ιουνίου 1932 και εγκαινίαστηκε στις 18 Δεκεμβρίου 1932 με το όνομα Λιττόρια (Littoria). To 1946 πήρε την ονομασία Λατίνα.

Έδρα επισκοπής, βρίσκεται στην πεδιάδα του Άγκρο Ποντίνο, σε απόσταση 62 χμ. νότια της Ρώμης.
Αυτολύτη

Στην ελληνική μυθολογία με το όνομα Αυτολύτη αναφέρεται η σύζυγος του Μεταποντίου, χωρίς παιδιά η ίδια. Στον Μεταπόντιο είχε παραδώσει την Άρνη, κόρη του Αιόλου (γιου του Ιππότη), ο πατέρας της Αίολος, όταν η Άρνη είχε γεννήσει νόθα παιδιά με τον Ποσειδώνα. Τα παιδιά αυτά, ο Αίολος (ο νεότερος) και ο Βοιωτός, τα οποία είχε υιοθετήσει ο Μεταπόντιος, όταν μεγάλωσαν δολοφόνησαν την Αυτολύτη επειδή φιλονικούσε με την Άρνη. Στη δολοφονία αυτή συμμετέσχε και η ίδια η Άρνη. Μετά από αυτό, τα παιδιά της Άρνης αναγκάσθηκαν να φύγουν.
Γκίσσουρ Άιναρσσον

Ο Γκίσσουρ Άιναρσσον (ισλανδ.: "Gissur Einarsson", 1512 – 24 Μαρτίου 1548) ήταν επίσκοπος του Σκάλχολτ από το 1540 έως τον θάνατό του. Ήταν ο πρώτος Λουθηρανός επίσκοπος στην Ισλανδία.

Το Γκισσούρ ήταν γιος του Άιναρ Σίγκβαλντσσον και της Γκούνχιλντουρ Γιόνσντοττιρ. Πήγε σχολείο στο Σκάλχολτ όπου τον δίδαξε ο επίσκοπος Έγκμουντουρ Πάλσσον. Αργότερα πήγε να σπουδάσει στο Αμβούργο, όπου γνώρισε τον Προτεσταντισμό. Μόλις επέστρεψε στην Ισλανδία έγινε ιερέας και ο Πάλσσον τον επέλεξε ως διάδοχό του στην επισκοπή το 1539. Ο βασιλιάς επικύρωσε την απόφαση αυτή το επόμενο έτος, όμως τυπικά δεν τον έκανε επίσκοπο πριν το 1542 στην Κοπεγχάγη.

Με τον Άιναρσσον ξεκίνησε η εδραίωση του Ευαγγελικού Λουθηρανισμού στην Ισλανδία.


Κατηγορία:Ισλανδοί
Κατηγορία:Θρησκευτικά πρόσωπα και προσωπικότητες
Κατηγορία:Προτεστάντες θεολόγοι
Εσώρουχο

Κορσέδες. Συλλογή [[Πελοποννησιακό Λαογραφικό Ίδρυμα|ΠΛΙ]], Ναύπλιο
Εσωρουχο ονομάζεται το ενδυμα που φοριέται κάτω από τα ρούχα και έρχεται σε άμεση επαφή με το δέρμα. Υπάρχουν πολλές δευτερεύουσες ονομασίες ανάλογα τη χρήση και το σχήμα. Στα εσώρουχα ανήκει η Φανέλα, το Σλιπ, η Σκελέα, το Μπόξερ, ο Στηθόδεσμος και η Κυλότα.
Αραουκάνα

thumb|right|Εξώφυλλο έκδοσης του έπους (1568).
Η Αραουκάνα είναι περίφημο ισπανικό έπος του 16ου αιώνα το οποίο και θαύμαζαν ο Θερβάντες και ο Βολταίρος. Ο ποιητής του έπους αυτού είναι ο Αλόνσος Ερθίλλιας, που διηγείται σε 37 ραψωδίες την εκστρατεία του Φιλίππου Β' της Ισπανίας κατά των επαναστατών. Το όνομα "αραούκος", κατά το έπος, είναι το όνομα του ημερολογίου της εκστρατείας εκείνης στη οποία μετείχε και ο ποιητής.

H "Αραουκάνα" είναι γραμμένη κατά το ήμισυ στο στρατόπεδο και το άλλο ήμισυ σε στρατιωτικές επιχειρήσεις, που όμως συμπληρώθηκε μετά τον θάνατο του ποιητή από τον Σαντιστέβα Οσόριο.
Πολύγνωτος

Ο Πολύγνωτος ήταν αρχαίος Έλληνας ζωγράφος που έζησε στα μέσα του 5ου αιώνα π.Χ.. Καταγόταν από τη Θάσο και ο πατέρας του ονομαζόταν Αγλαοφών. Ο Πολύγνωτος σταδιοδρόμησε στην Αθήνα, οπότε οι Αθηναίοι τον τίμησαν με την παροχή πολιτικών δικαιωμάτων και έτσι έγινε Αθηναίος πολίτης.
Θεόφιλος Γκωτιέ

Ο Πιέρ Ζυλ Τεοφίλ Γκοτιέ, επίσης Θεόφιλος Γκωτιέ (Pierre Jules Théophile Gautier) (30 Αυγούστου 1811 - 23 Οκτωβρίου 1872) ήταν Γάλλος ρομαντικός ποιητής, δραματουργός, μυθιστοριογράφος, δημοσιογράφος και λογοτεχνικός κριτικός. Η εργασία του είναι δύσκολο να ταξινομηθεί και παραμένει σημείο αναφοράς για τα επόμενα λογοτεχνικά ρεύματα, όπως ο παρνασσισμός, ο συμβολισμός και ο μοντερνισμός. Εκτιμήθηκε ευρέως από συγγραφείς τόσο διαφορετικούς όσο οι Κάρολος Μποντλέρ, αδελφοί Γκονκούρ (Goncourt), Στεφάν Μαλλαρμέ, Γκυστάβ Φλωμπέρ και ο Όσκαρ Γουάιλντ (Oscar Wilde). Οι τελευταίες εργασίες του υπογράμμισαν τη τελειότητα της μορφής, τη λουστραρισμένη ομορφιά της γλώσσας και των καλολογικών στοιχείων, π.χ. "Emaux Et Camees" (Σμάλτο και Καμέες, 1852). Ήταν επίσης ο μυθιστοριογράφος του "Mademoiselle De Maupin" (1835), ενώ αργότερα στράφηκε στη δημοσιογραφία. Η πίστη του στην ανώτατη σημασία της μορφής στη τέχνη, με κόστος το συναίσθημα και τις ιδέες, ενέπνευσε τους ποιητές που έγιναν γνωστοί αργότερα ως Παρνασσιστές (Les Parnassiens). Κέρδιζε τα προς το ζην από τη δημοσιογραφία, για να μπορεί να γράφει και έμεινε γνωστός κυρίως για τα διηγήματά του με τίτλο "Ο Θάνατος Στον Έρωτα".
Γαλαξίας Σομπρέρο

Ο Γαλαξίας Σομπρέρο (Sombrero Galaxy), γνωστός και ως Μεσιέ 104 (Μ104) ή NGC 4594, είναι ένας σπειροειδής γαλαξίας στον αστερισμό Παρθένος. Ξεχωριστά χαρακτηριστικά του είναι ο λαμπρός πυρήνας, το ασυνήθιστα μεγάλο κεντρικό εξόγκωμα και μία έντονη σκοτεινή λωρίδα σκόνης στον εμφανιζόμενο υπό μεγάλη κλίση δίσκο του. Η λωρίδα αυτή και το πολύ μεγάλο κεντρικό εξόγκωμα δίνουν σε αυτό τον γαλαξία την εμφάνιση ενός μεξικάνικου καπέλου «σομπρέρο», από όπου και η ονομασία του. Το φαινόμενο μέγεθός του τον καθιστά εύκολα ορατό με μεσαία ερασιτεχνικά τηλεσκόπια. Η κεντρική μεγάλης μάζας μαύρη τρύπα και η λωρίδα σκόνης προσελκύουν την προσοχή και των επαγγελματιών αστρονόμων στον Μ104.
Τόνι Τοντ

Ο Τόνι Τοντ ("Tony Todd", γενν. 4 Δεκεμβρίου 1954) είναι Αμερικανός ηθοποιός. Είναι γνωστός κυρίως για το ρόλο του Candyman στις κινηματογραφικές ταινίες της σειράς τρόμου Candyman.

Γεννήθηκε το 1954 στην Ουάσινγκτον. Σπούδασε στα "University of Connecticut" και "Eugene O'Neill National Theatre Institute". Εκτός από την εργασία του ως ηθοποιός κινηματογράφου έχει και θεατρικές εμφανίσεις. Επίσης συμμετέχει λόγω της αξιοπρόσεκτης φωνής του ως αφηγητής σε ταινίες και τρέιλερ.
Αμανή

Η Αμανή είναι βουνό της Χίου. Βρίσκεται στο βορειοδυτικό τμήμα του νησιού και από αυτό είχε πάρει το όνομά του ο παλιότερος δήμος Αμανής. Το υψόμετρο της αγγίζει τα 800 μέτρα. Η ονομασία της με βάση τον ιστορικό Γεώργιο Ζολώτα προέρχεται από τον Άμανο, βουνό της Κιλικίας και της Συρίας.

Κύριο χαρακτηριστικό της Αμανής είναι τα βαθιά λαγκάδια και οι μαύρες πέτρες της. Οι πέτρες αυτές θρυμματίζονται πολύ εύκολα αποτελώντας ένδειξη για την παλαιότητα του ορεινού όγκου. Πεδινά εδάφη σε αυτή είναι σπάνια έως μηδαμινά. 

Οι κάτοικοι των χωριών της Αμανής για να μπορέσουν να καλλιεργήσουν αγροτικά προϊόντα αναγκάζονται να σχηματίσουν «πεζούλες» στις πλαγιές του βουνού. Σε αντίθεση με τις εδαφικές δυσκολίες οι πολλές πηγές που υπάρχουν στο βουνό, διευκολύνουν τις δραστηριότητες τους αυτές. Χρησιμοποιείται επίσης και σαν βοσκοτόπι από τους κτηνοτρόφους της περιοχής

Στο υπέδαφος του βουνού περιέχονται αρκετά μεταλλεύματα, κυρίως αντιμόνιο. Η περιοχή ενδείκνυται επίσης για κυνήγι, κυρίως λαγών και περδίκων.
Σπηλιά Αρετούσας

Με το όνομα Σπηλιά Αρετούσας φέρεται μεγάλο και βαθύ όρυγμα που βρίσκεται στη δυτική πλευρά της κορυφής του λόφου του Προφήτη Ηλία στον Πειραιά, του λεγόμενου στην αρχαιότητα και "λόφου Μουνιχίας" και που εκτείνεται στο εσωτερικό του βράχου κατακλινώς, έχουν μετρηθεί 165 βαθμίδες και σε βάθος 65 μέτρων όπου συνεχίζουν οριζόντιοι σωλήνες που επικοινωνούν με ρωγμές, με κατεύθυνση από Νότο προς Βορρά. Εκ πρώτης όψης φαίνεται πως είναι τεχνητό έργο, υδραυλικό κατασκεύασμα αρχαιότατο που ανάγεται στους αρχαιότερους κατοίκους της περιοχής, στη προϊστορική εποχή των Μινύων. Το βάθος του σπηλαίου αυτού δεν έχει εξακριβωθεί αφού οι επανειλημμένες έρευνες δεν κατόρθωσαν να φθάσουν σ΄ ένα αίσιο πέρας. Εικάζεται όμως ότι συγκοινωνεί με παλαιά φρεάτια που βρίσκονται στους πρόποδες του λόφου. Από τις γενόμενες το 1868, 1869 και 1897 αρχαιολογικές έρευνες φέρεται πιθανότερο να αποτελούσε δεξαμενή και υδραγωγείο από το στόμιό του στη κορυφή του λόφου, που σήμερα είναι κλεισμένο μετά τη κατασκευή της καμπής του δρόμου προς το λόφο.

Ως προς το όνομα της Αρετούσας φαίνεται πως αποδόθηκε πολύ μεταγενέστερα και μάλλον στη περίοδο της διάδοσης από τον λαό του πασίγνωστου κρητικού έπους του Ερωτόκριτου στο οποίο φέρεται η Αρετούσα ως κόρη φανταστικού Ηγεμόνα της Αθήνας που ονομάζονταν Ηρακλής, να είναι ερωτευμένη με τον Ερωτόκριτο τον οποίο και συναντούσε κρυφά. Στο σημείο αυτό έρχεται και η λαϊκή παράδοση να προσθέσει ότι η εν λόγω σπηλιά συγκοινωνεί ακόμη και με την Ακρόπολη των Αθηνών. Δεν αποκλείεται όμως το τοπωνύμιο αυτό να προήλθε και από τον αρχαίο μύθο της Αρέθουσας, που πολύ εύκολα με το παραπάνω έπος, σε συνδυασμό, αποδόθηκε ως Αρετούσα.

Σήμερα και το δεύτερο σημείο της εισόδου της σπηλιάς αυτής, είναι επίσης κλειστό και περιφραγμένο πίσω από τις εγκαταστάσεις των υφισταμένων νεότερων υδατοδεξαμενών.
Windows Live Toolbar

Η Windows Live Toolbar είναι μία γραμμή εργαλείων, σχεδιασμένη ως μέρος της οικογένειας υπηρεσιών Windows Live της Microsoft. Είναι ο διάδοχος της MSN Search Toolbar. Περιλαμβάνει το Windows Desktop Search, που εκτελείται στο παρασκήνιο και λειτουργεί ως καταχωρητής αρχείων στο ευρετήριο του υπολογιστή. Παρέχει ένα απλό περιβάλλον εργασίας αναζήτησης, που βρίσκεται στη γραμμή εργασιών και εμφανίζει τα αποτελέσματα της αναζήτησης σε μορφή λίστας όσο ο χρήστης πληκτρολογεί τον όρο αναζήτησης, καθιστώντας εύκολη την αναζήτηση σε μηνύματα ηλεκτρονικού ταχυδρομείου, εικόνες, αρχεία κειμένου και έγγραφα.

Η Windows Live Toolbar περιλαμβάνει επίσης ένα εργαλείο αυτόματης συμπλήρωσης φορμών και παρέχει άμεση πρόσβαση στις υπηρεσίες Windows Live και MSN, όπως τα Spaces και τα Live Search Maps. Ανταγωνιστές της αποτελούν οι Google Toolbar και η Yahoo! Toolbar.
Το δέντρο που πληγώναμε

Το δέντρο που πληγώναμε είναι ο τίτλος μιας ελληνικής κινηματογραφικής ταινίας παραγωγής 1986. Η ταινία σκηνοθετήθηκε από τον Δήμο Αβδελιώδη, ο οποίος έγραψε και το σενάριο, ενώ ανέλαβε και την παραγωγή της ταινίας μαζί με το Ελληνικό Κέντρο Κινηματογράφου.

Ο τίτλος αναφέρεται στην επεξεργασία της μαστίχας, όπου για να ληφθεί το δάκρυ τα μαστιχόδεντρα «κεντιούνται» (πληγώνονται).
Βιβλίο του Αποικισμού

Το Βιβλίο του Αποικισμού (ισλανδ.: "Landnámabók" ή "Landnáma") είναι ένα παλαιό ισλανδικό χειρόγραφο που περιγράφει με ιδιαίτερες λεπτομέρειες τον αποικισμό ("landnám") της Ισλανδίας από τους Νορβηγούς κατά τον 9ο και τον 10ο αιώνα μ.Χ. Ξεκινά με τον αρχικό αποικισμό του Ινγκόλφουρ Άρναρσον στο Ρέυκιαβικ και τις επεκτάσεις στα βόρεια εδάφη, στη δύση, την ανατολή και το νότο του νησιού. Συνεχίζει γράφοντας για τους απόγονους των πρώτων αποίκων, ενώ επισημαίνει τα σημαντικότερα ιστορικά γεγονότα και την οικογενειακή ιστορία του 12ου αιώνα. Περιγράφει περισσότερους από 3.000 ανθρώπους και 1.400 αποικιστές. Το Βιβλίο του Αποικισμού απαριθμεί τους αρχικούς αποικιστές στα 435 άτομα, η πλειοψηφία των οποίον εγκαταστάθηκε στα βόρειες και στις νοτιοδυτικές περιοχές του νησιού. Μέχρι σήμερα το Βιβλίο του Αποικισμού παραμένει μια ανεκτίμητη πηγή για την ιστορία και τη γενεαλογία του Ισλανδικού έθνους.
Η Εκκλησία του Χριστού

Η Εκκλησία του Χριστού είναι χριστιανική εκκλησία που ιδρύθηκε το 1911 από τον Έλληνα βιομήχανο Θεόδωρο Λαναρά, ο οποίος επηρεάστηκε εν μέρη από την διδαχή των Χριστάδελφων. Σήμερα υπάρχουν λίγοι πιστοί διασκορπισμένοι στην Ελλάδα (κυρίως στην Αθήνα).
Δήμος Ακραιφνίας

Ο Δήμος Ακραιφνίας ήταν δήμος του νομού Βοιωτίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ορχομενού. Ο δήμος Ακραιφνίας είχε (πραγματικό) πληθυσμό 3.230 κατοίκους. Στον δήμο περιλαμβάνονταν τα εξής δημοτικά διαμερίσματα: το Ακραίφνιο (1256 κατ.), το Κάστρο (1267 κατ.), το Κόκκινο (1042 κατ.).
Στο Κάστρο περιλαμβάνονταν οι οικισμοί:
::* Κάστρο (883)
::* Στροβίκιο (49),
ενώ στο Κόκκινο οι οικισμοί:
::* Κόκκινο (806)
::* Άγιος Ιωάννης (189)
::* Μονή Πελαγίας (17)
::* Σκροπονέρια (30)
Η Γκαρσονιέρα

Η Γκαρσονιέρα ("The Apartment") είναι το όνομα μιας ταινίας του 1960, παραγωγός και σκηνοθέτης της οποίας είναι ο Μπίλι Γουάιλντερ. Πρωταγωνιστούν οι Τζακ Λέμον, Σίρλεϊ Μακ Λέιν και Φρεντ ΜακΜάρρεϋ. Ήταν η ταινία του Γουάιλντερ που ακολούθησε την ιδιαίτερα επιτυχημένη "Μερικοί το Προτιμούν Καυτό" και αποτέλεσε εξίσου μεγάλη επιτυχία, τόσο εμπορικά όσο και σε ότι αφορά τις κριτικές. Κέρδισε 25 εκατομμύρια δολάρια στο box office, καθώς και το Βραβείο Καλύτερης Ταινίας στα Βραβεία της Ακαδημίας Κινηματογράφου (Όσκαρ). Αργότερα διασκευάστηκε ως μιούζικαλ του Μπρόντγουεϊ με τίτλο "«Promises, Promises»".
Αμιντόρε Φανφάνι

O Αμιντόρε Φανφάνι ("Amintore Fanfani", 6 Φεβρουαρίου 1908 - 20 Νοεμβρίου 1999) ήταν Ιταλός πολιτικός και οικονομολόγος, που διετέλεσε Πρωθυπουργός της Ιταλίας. Υπήρξε ένας από τους πλέον διάσημους πολιτικούς κατά το Β΄ Παγκόσμιο Πόλεμο και κορυφαία μορφή του ιταλικού Χριστιανοδημοκρατικού Κόμματος.
Ελένη Βιτάλη

Η Ελένη Βιτάλη (πραγματικό όνομα: Ελένη Λαβίδα) (Αθήνα, 19 Σεπτεμβρίου 1954) είναι Ελληνίδα τραγουδίστρια, ερμηνεύτρια της δημοτικής, λαϊκής και ελαφρολαϊκής μουσικής.
Δήμος Θεσπιέων

Ο Δήμος Θεσπιέων ήταν δήμος του νομού Βοιωτίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αλιάρτου-Θεσπιέων. Ο δήμος Θεσπιέων είχε (πραγματικό) πληθυσμό 6.945 κατοίκους. Στον δήμο εκτός των Θεσπιών (1529 κατ.), περιλαμβάνονταν τα εξής δημοτικά διαμερίσματα: η Άσκρη (994 κατ.), το Λεοντάρι (1030 κατ.), το Νεοχώρι (436 κατ.) και το Μαυρομμάτι (1960 κατ.).
Άρεως Πεδίον

thumb|Το θέατρο του Μαρκέλλου σήμερα
Άρεως Πεδίον ή "Πεδίον του Άρεως" ονομάζονταν στην Αρχαία Ρώμη ευρύτατος ανοικτός χώρος που πλαισιωνόταν από τους λόφους του Καπιτωλίου, του Κυρηναλίου, και του Πιγκίου προς ανατολάς και της μεγάλης καμπής του ποταμού Τίβερη προς δυσμάς.

Κατά την παράδοση, ο χώρος αυτός ανήκε αρχικά στους Ταρκυνίους. Μετά όμως τη κατάργηση της βασιλείας ο χώρος αυτός αφιερώθηκε στον Άρη, θεό του πολέμου, όπου και συνήρχονταν εκεί υπό μορφή εκκλησίας οι Ρωμαίοι (μέχρι του 1ου αιώνα π.Χ.) προς εκλογή Υπάτων, Πραιτόρων (στρατηγών), τιμητών καθώς και άλλων αρχόντων της Ρώμης.
Λαπαροσκοπική χειρουργική

Η Λαπαροσκοπική χειρουργική ή Ελάχιστα επεμβατική χειρουργική είναι τρόπος χειρουργικής επέμβασης.

Αποτελεί μία από τις σημαντικότερες εξελίξεις - από αρκετούς θεωρείται η σημαντικότερη - της Γενικής Χειρουργικής κατά την διάρκεια του 20ου αιώνα, που αναπτύχθηκε κυρίως τη δεκαετία του 1990 με την χρήση των οπτικών ινών και της τεχνολογίας βίντεο. Έως το 1987, έτος που για πρώτη φορά έγινε η πρώτη λαπαροσκοπική χολοκυστεκτομή από τον Philippe Mouret, η λαπαροσκόπηση δεν εχρησιμοποιείτο από τους χειρουργούς. Από τότε όμως, η ενδοσκοπική αυτή τεχνική έχει οδηγήσει σε επανάσταση στην πρακτική εφαρμογή της χειρουργικής, όπως παλαιότερα είχαν κάνει η εισαγωγή της γενικής αναισθησίας και των αντιβιoτικών. Η πρώτη λαπαροσκόπηση χρονολογείται από το 1891, όταν ο Γερμανός Kelling "κοιλιοσκόπησε" την κοιλιά ενός σκύλου.
Οι Ψίθυροι

Οι Ψίθυροι ("The Children's Hour") είναι μια ασπρόμαυρη ταινία του 1961, διασκευή του ομώνυμου θεατρικού της Λίλιαν Χέλμαν. Σκηνοθέτης της ταινίας είναι ο Γουίλιαμ Γουάιλερ και πρωταγωνιστές οι Όντρεϊ Χέπμπορν, Σίρλεϊ Μακ Λέιν και Τζέιμς Γκάρνερ.
Φαμπρίτσιο Ντε Αντρέ

Ο Φαμπρίτσιο Ντε Αντρέ (ιταλικά: "Fabrizio Cristiano De André", Γένοβα, 18 Φεβρουαρίου 1940 - Μιλάνο, 11 Ιανουαρίου 1999) ήταν Ιταλός τραγουδιστής-τραγουδοποιός.

Ήταν ένας από τους πιο γνωστούς και σίγουρα ένας από τους σημαντικότερους Ιταλούς τραγουδοποιούς. Στα τραγούδια του αναφερόταν κυρίως στους περιθωριοποιημένους, τους επαναστάτες και τους άτυχους. Πολλά από τα έργα του θεωρούνται ποιητικά έργα και γι' αυτό πολλά έχουν συμπεριληφθεί στα σχολικά κείμενα της Ιταλίας.

Στα 40 χρόνια δημιουργίας του εξέδωσε περισσότερα από 20 άλμπουμ. Ένας αριθμός σχετικά περιορισμένος, αλλά σίγουρα χωρίς να προξενεί έκπληξη, δεδομένης της βαρύνουσας σημασίας που ο Ντε Αντρέ έδινε στην ποιότητα αντί για την ποσότητα. 
Προς τιμήν του έχει δημιουργηθεί βραβείο που φέρει το όνομά του.
Θεόδωρος Αρεταίος

Ο Θεόδωρος Αρεταίος, (1829-1893), ήταν επιφανής Έλληνας ιατρός και ευεργέτης, καθηγητής της Ιατρικής και συγγραφέας πολλών ιατρικών συγγραμμάτων.
Αρίστων ο Κώος

Ο Αρίστων ο Κώος ήταν αρχαίος Έλληνας φιλόσοφος του 3ου αιώνα π.Χ.. Καταγόταν από τη Κω εξ ου και η επονομασία του. Κατατάσσεται στους περιπατητικούς φιλοσόφους της αρχαιότητας και υπήρξε μαθητής του φιλόσοφου Αρίστωνα του Κείου.
Αρίστων ο Κείος

Ο Αρίστων ο Κείος ήταν αρχαίος Έλληνας φιλόσοφος περιπατητικός του 3ου αιώνα π.Χ..

Ήταν διάδοχος του Λύκωνα στη διεύθυνση του Λυκείου, καθώς επίσης και συγγραφέας έργων εξαίρετης καλλιλογίας όπως ο ""Λύκων", το "Περί γήρως"" κ.ά. Μεταξύ των μαθητών του Αρίστωνα του Κείου ήταν και ο επίσης περιπατητικός φιλόσοφος Αρίστων ο Κώος.
Όσκαρ Καλύτερης Ξενόγλωσσης Ταινίας

Το βραβείο Όσκαρ Καλύτερης Ξενόγλωσσης Ταινίας (στα αγγλικά "Academy Award for Best Foreign Language Film"), είναι ένα από τα βραβεία Όσκαρ που δίνονται ετήσια στο Λος Άντζελες από την Ακαδημία Κινηματογράφου (Academy of Motion Picture Arts and Sciences). Απονέμεται σε ταινίες μεγάλου μήκους που έχουν παραχθεί εκτός Η.Π.Α. και που δεν περιλαμβάνουν μεγάλο αριθμό αγγλικών διαλόγων.
Αρδηττός

thumb|right|280px|Ο Λόφος Αρδηττού. Αθήνα

Αρδηττός ή Λόφος Αρδηττού ονομάζεται ο λόφος της Αθήνας που βρίσκεται ανατολικά του Ιλισού και αντικρυστά από τον Λόφο Άγρας. Ανάμεσα στους πρόποδες των δύο κείται το Παναθηναϊκό Στάδιο.

Έλαβε το όνομά του από τον αρχαίο επώνυμο ήρωα της Αττικής Αρδήττη όταν σ' αυτό το χώρο συμφιλίωσε τους κατοίκους της Αττικής με όρκο. Ο Αρδηττός έχει ύψος περίπου 235 μέτρα και στην αρχαιότητα περιλαμβανόταν στο δήμο «Άγραι» όπως έτσι ονομάζονταν όλη η πέραν του Ιλισού περιοχή και ίσως να πρόκειται για τον παλαιότερα λεγόμενο "Ελικώνα" (να μην συγχέεται με τον Λόφο Ελικώνα στο Γαλάτσι).

Κάτω από τον πευκόφυτο αυτό λόφο οι αρχαίοι Αθηναίοι δικαστές, μετά την εκλογή τους, και σε ανάμνηση του παλαιού γεγονότος, ορκίζονταν δημόσια, στο όνομα του Δία, του Απόλλωνα και της Δήμητρας, τον «ηλιαστικόν» λεγόμενο όρκο, κατά τον οποίο θα έκριναν σύμφωνα με το νόμο και «"εν πάση δικαιοσύνη"». Σ' αυτόν δε το χώρο τελούνταν επίσης και τα λεγόμενα Μικρά Ελευσίνια μυστήρια.

Πολύ αργότερα ο Ηρώδης ο Αττικός μετά την αποπεράτωση του Παναθηναϊκού Σταδίου ανήγειρε στη κορυφή του εν λόγω λόφου μικρό ναό προς τιμή της θεάς Τύχης, του οποίου τα λείψανα διακρίνονται ακόμη και σήμερα, ενώ επιπρόσθετα έστησε εκεί και χρυσελαφάντινο άγαλμά της. Ο ναός αυτός αναφέρεται από τον Ντόνγουελ και σημειώνεται και στο σχέδιο του Βέελερ.

Με μέριμνα της Επιτροπής των Ολυμπιακών Αγώνων του 1896 έγινε περίφραξη με κιγκλίδωμα του τάφου του Ηρώδη του Αττικού που πέθανε το 179 μ.Χ. και ο οποίος βρίσκεται επί της κορυφής του Αρδηττού ακριβώς πίσω από το στάδιο. Επί του τάφου του μεγάλου αυτού ευεργέτη της Αθήνας οι Αθηναίοι των χρόνων εκείνων ενέγραψαν το βραχύ πλην όμως περιεκτικό επίγραμμα:
Υδρόγειος της Ειρήνης

Η Υδρόγειος της Ειρήνης είναι ένα μνημειακό σύμβολο, ειδικό μεταλλικό σύμπλεγμα (τεχνούργημα) που απεικονίζει την Υδρόγειο σφαίρα με τους μεσημβρινούς και παράλληλους επί των οποίων και φέρονται φύλλα ελαίας.

Με το έργο αυτό, έργο του γλύπτη Νίκου Γιώργου Παπουτσίδη, τοποθετημένο σε μαύρο γρανιτένιο πυραμιδοειδές βάθρο, χαιρέτησε η Αθήνα την είσοδο της 3ης χιλιετίας, το 2001. Βρίσκεται προ της κυρίας εισόδου των εγκαταστάσεων του πολιτιστικού κέντρου της Τεχνόπολης (πρώην φωταερίου) στη συνοικία Γκάζι. 
*Η ανέγερση και η αποκάλυψη αυτού έγινε επί δημαρχίας Δ. Αβραμόπουλου.
Μπενβενούτο Τσελίνι

<br>

Ο Μπενβενούτο Τσελίνι ("Benvenuto Cellini", 3 Νοεμβρίου 1500 – 13 Φεβρουαρίου 1571) ήταν Ιταλός χρυσοχόος, γλύπτης, ζωγράφος, σχεδιαστής, στρατιώτης και μουσικός, ο οποίος έγραψε επίσης μία διάσημη αυτοβιογραφία. Πολλά έργα του εκτιμήθηκαν και του χάρισαν μεγάλη φήμη, όπως το τεραστίων διαστάσεων γλυπτό, που απεικονίζει τον Περσέα να κρατά το κεφάλι της Μέδουσας και κοσμεί την Πιάτσα ντε λα Σινιορία της Φλωρεντίας. Αναγνωρίζεται ως ένας από τους χαρακτηριστικότερους εκπροσώπους της Ιταλικής Αναγέννησης, όχι μόνο για το έργο του αλλά και για τον τρόπο με τον οποίο έδειχνε να απολαμβάνει τη ζωή.

Παρά το γεγονός ότι πιθανότατα μολύνθηκε από σύφιλη, αλλά και το ότι ορισμένοι πλούσιοι επιχειρηματίες της εποχής επιχείρησαν ανεπιτυχώς να τον δολοφονήσουν, ο Τσελίνι πέθανε διάσημος σε ιδιαίτερα μεγάλη για την εποχή ηλικία, 71 ετών. Ο τάφος του βρίσκεται στη Βασιλική του Ευαγγελισμού, στη Φλωρεντία.

Περίφημη είναι η αυτοβιογραφία του, που αποκαλύπτει τον εριστικό του χαρακτήρα, την περιπετειώδη του διάθεση και την μεγάλη ιδέα που είχε για τον εαυτό του ("La vita di Benvenuto di Maestro Giovanni Cellini, Fiorentino, scritta per lui medesimo") ― ελλην. μετάφρ. Γ.Λεωτσάκος, ""

Ο γλύπτης είναι ο ήρωας της όπερας του Εκτόρ Μπερλιόζ "Benvenuto Cellini" (1838)
Όσκαρ Καλύτερης Ταινίας Κινουμένων Σχεδίων

Το βραβείο Όσκαρ Καλύτερης Ταινίας Κινουμένων Σχεδίων (στα αγγλικά "Academy Award for Best Animated Feature") είναι ένα από τα ετήσια βραβεία που δίνονται στο Λος Άντζελες, από την Αμερικανική Ακαδημία Κινηματογραφικών Τεχνών και Επιστημών ("Academy of Motion Picture Arts and Sciences").

Η συγκεκριμένη κατηγορία προστέθηκε στα βραβεία Όσκαρ για πρώτη φορά το έτος 2001. Η ταινία "Η Πεντάμορφη και το Τέρας" (1991) ήταν η πρώτη ταινία κινουμένων σχεδίων που κατάφερε να αποσπάσει μια υποψηφιότητα στην κατηγορία της Καλύτερης Ταινίας. Ακολούθησε το 2009 το "Ψηλά στον Ουρανό" και το 2010 το "Toy Story 3".

Το βραβείο δίνεται μόνο εάν υπάρχουν τουλάχιστον οκτώ ταινίες κινουμένων σχεδίων, που να έχουν προβληθεί στις κινηματογραφικές αίθουσες του Λος Άντζελες. Σε αυτή την κατηγορία μπορούν να είναι υποψήφιες ταινίες που ξεπερνάνε τα 70 λεπτά σε διάρκεια. Αν υπάρχουν περισσότερες από 16 ταινίες που να διεκδικούν μια υποψηφιότητα σε αυτή την κατηγορία, τότε οι τελικές υποψήφιες ταινίες θα είναι πέντε. Αν πάλι οι ταινίες που διεκδικούν μια υποψηφιότητα στην κατηγορία αυτή είναι λιγότερες από δεκαέξι, τότε οι τελικές υποψήφιες ταινίες θα είναι τρεις.

Οι επίσημοι κανόνες της Ακαδημίας αναφέρουν ότι κάθε ταινία κινουμένων σχεδίων μπορεί να είναι υποψήφια και στην κατηγορία της καλύτερης ταινίας.
Μάχη της Κρήτης

Μάχη της Κρήτης (Γερμανικά "Luftlandeschlacht um Kreta") ονομάζεται η επιχείρηση κατάληψης της Κρήτης από τους Γερμανούς κατά τον Β' Παγκόσμιο Πόλεμο, και συγκεκριμένα από το πρωί της 20ής Μαΐου 1941, όταν ξεκίνησε η αεραπόβαση των Γερμανών με συνθηματικό όνομα "«Unternehmen Merkur»" ("Επιχείρηση Ερμής") εναντίον του νησιού, ως την 1η Ιουνίου. Με την επιχείρηση αυτή οι Γερμανοί κατάφεραν να καταλάβουν το νησί από τις αγγλοελληνικές συμμαχικές δυνάμεις, ωστόσο αυτή τους η επιτυχία κόστισε τόσο πολύ ώστε να μην επιχειρήσουν ξανά άλλη αεροπορική έφοδο της ίδιας κλίμακας κατά τη διάρκεια του πόλεμου.

Σήμερα, η μάχη της Κρήτης θεωρείται η πρώτη μεγάλη αεραποβατική επιχείρηση και παραμένει μοναδική στο ότι ο κύριος αντικειμενικός σκοπός κατελήφθη εξ ολοκλήρου από αέρος. Η μάχη θεωρείται επίσης πολύ σημαντική για τους Κρητικούς, λόγω της αναπάντεχης σθεναρής αντίστασης που πρόβαλλαν εναντίον των αριθμητικά ανώτερων Γερμανών και του μεγάλου τιμήματος που είχε η επίθεση, και η επακόλουθη κατοχή, στον πληθυσμό του νησιού.
Μαμμέα

Η Μαμμέα (επιστ. Mammea) είναι ένα γένος δικοτυλήδονων φυτών, που ανήκει στην οικογένεια των Κλουσιίδων (Clusiaceae). Το γένος περιλαμβάνει 50 είδη με κυριότερο το "Mammea americana". Το φυτό αυτό είναι δέντρο με μακρόστενα ωοειδή φύλλα δερματώδη στην αφή. Τα άνθη του είναι λευκά, εύοσμα και εκφύονται μοναχικά ή σε δέσμες. Ο καρπός του είναι ράγα που μοιάζει εξωτερικά με βερύκοκκο.

Η μαμμέα καλλιεργείται σε μεγάλη έκταση στις τροπικές περιοχές για τον καρπό της, που τρώγεται, και τα αρωματικά άνθη της, από το απόσταγμα των οποίων παρασκευάζεται το λικέρ "eau de crêole". Το ξύλο της χρησιμοποιείται στην επιπλοποιία, ενώ από τον φλοιό της εξάγεται ρητίνη με φαρμακευτικές ιδιότητες.

Από τα είδη της, ένα συναντάμε στην Τροπική Αμερική και τις Δυτικές Ινδίες ("Mammea americana"), ένα στην Τροπική Αφρική, 20 στη Μαδαγασκάρη και 27 στην περιοχή της Ινδοκίνας.

* Συνώνυμα του γένους είναι τα ονόματα ωχρόκαρπος και παραμαμμέα.
Μακεδόνιος Μελόνι

Ο Μακεδόνιος Μελόνι ("Macedonio Melloni", 11 Απριλίου 1798 – 11 Αυγούστου 1854) ήταν Ιταλός φυσικός.
Μεσιέ 58

Ο Μεσιέ 58 (M58) (γνωστός και ως NGC 4579) είναι ένας ραβδωτός σπειροειδής γαλαξίας που απέχει περί τα 68 εκατομμύρια έτη φωτός από τη Γη, στον αστερισμό Παρθένο. Ο γαλαξίας ανακαλύφθηκε από τον Γάλλο αστρονόμο Σαρλ Μεσιέ το 1779. Ο M58 είναι ένας από τους φωτεινότερους (όπως φαίνονται από τη Γη) γαλαξίες στο Σμήνος της Παρθένου. Δύο υπερκαινοφανείς αστέρες, ο SN 1988A και ο SN 1989M, έχουν παρατηρηθεί στον Μεσιέ 58, τα έτη 1988 και 1989 αντιστοίχως, όπως υποδηλώνουν και τα ονόματά τους.

Στην ερασιτεχνική παρατήρηση, ο Μ58 παρατηρείται καλύτερα με μεσαία ως μεγάλα ερασιτεχνικά τηλεσκόπια.
Αντρέα Μαντένια

thumb|right|250px|Λεπτομέρεια από την "Camera degli Sposi" του δουκικού ανακτόρου της Μάντοβας
Ο Αντρέα Μαντένια ("Andrea Mantegna", 1431 – 13 Σεπτεμβρίου 1506) ήταν Ιταλός χαράκτης, ζωγράφος και σχεδιαστής.
Πολ Λανζεβέν

Ο Πολ Λανζεβέν ("Paul Langevin", 23 Ιανουαρίου 1872 – 19 Δεκεμβρίου 1946) ήταν σημαντικός Γάλλος φυσικός, γνωστός για τη «Δυναμική Λανζεβέν» και την «Εξίσωση Λανζεβέν».
Ερπητοϊός

Οι ιοί του έρπητα αποτελούν μια μεγάλη οικογένεια ιών με πολλά γένη και πάνω από 150 μέλη. Μολύνουν σχεδόν όλα τα ζωικά είδη. Πρόκειται για ιούς που φέρουν δίκλωνο DNA ως γενετικό υλικό, περιβάλλονται από φάκελο και το μέγεθός του κυμαίνεται μεταξύ 120-300 nm (ή 120-300 x 10-9m).

Στον άνθρωπο έχουν ανιχνευθεί μέχρι σήμερα 8 ερπητοϊοί που φέρουν την επίσημο ονομασία Ανθρώπινος Ερπητοϊός 1-8 ή Human Herpes Virus 1-8 ή πιο απλά HHV 1-8. Στην καθημερινή και την κλινική πράξη, όμως, χρησιμοποιούνται κοινόχρηστες ονομασίες και συντμήσεις.

Χαρακτηριστικό γνώρισμα όλων των ιών της ομάδας του έρπητα είναι ότι μετά την υποχώρηση της αρχικής λοίμωξης, δεν εγκαταλείπουν (ή εκριζώνονται) από τον οργανισμό του ανθρώπου, αλλά διατηρούνται σε λανθάνουσα κατάσταση, που αργότερα μπορεί να ενεργοποιηθεί και να προκαλέσει υποτροπιάζουσα πάθηση.
Έλντερ Ποστίγκα

Ο Έλντερ Ποστίγκα (η ορθή προφορά είναι Έλδερ Ποστίγα, "Hélder Manuel Marques Postiga", 2 Αυγούστου 1982) είναι Πορτογάλος πρώην ποδοσφαιριστής.
Μιχάλης Διαλλινάς

Ο Μιχάλης Διαλλινάς (1853 - 1927), γνωστός και ως Διαλλινομιχάλης, ήταν Έλληνας λαϊκός δραματουργός. Το λογοτεχνικό έργο του χρονολογείται από το 1892, όταν άρχισε να γράφει πεζά και έμμετρα, μέσα από τα οποία γνωρίζουμε τους ήρωες, καπεταναίους κι αρχηγούς της Ανατολικής Κρήτης διακριθέντες σε γενναιότητα. Πολύπλευρο ταλέντο ποίησης, έγραψε σατιρικά, ενώ το σκωπτικό του ύφος φαίνεται καθαρά σε κάθε στίχο. Στα «Άπαντά» του περιέχονται συγκεντρωμένα τα πιο αξιόλογα ποιήματά του, πεζά κείμενα, καθώς και δύο θεατρικά. Το 1970 εκδόθηκε και δεύτερος τόμος με έργα του, σε επιμέλεια της εγγονής του Μαρίας Πυτικάκη. Οι σατιρικοί στίχοι του Διαλλινά αποτελούν μνημείο λαϊκής θυμοσοφίας και σε αυτούς κυρίως οφείλεται η εκτίμηση που του έτρεφαν οι χωρικοί της περιφέρειάς του. Η ανάμνησή τους υπάρχει ακόμη και σήμερα. Κορυφαία έργα του και τελευταία έπη της κρητικής λογοτεχνίας, υπήρξαν ο "Καπετάν Καζάνης" και η "Κριτσωτοπούλα".
Μαίρη Μπόρντεν

Η Μαίρη Μπόρντεν (αγγλ. "Mary Borden") (1886-1968) ήταν Αγγλοαμερικανίδα μυθιστοριογράφος στις αρχές του 20ού αιώνα. Έδρασε ως νοσοκόμα στο Δυτικό Μέτωπο του Πρώτου Παγκοσμίου πολέμου.
Δήμος Αγίου Γεωργίου Τυμφρηστού

Ο Δήμος Αγίου Γεωργίου Τυμφρηστού ήταν δήμος του νομού Φθιώτιδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στο νέο Δήμο Μακρακώμης. Βρισκόταν στο δυτικό τμήμα του νομού. Καταλάμβανε έκταση 157.064 στρεμμάτων και είχε (πραγματικό) πληθυσμό 3.278 κατοίκους. Ο μόνιμος πληθυσμός άγγιζε τους 2.000 κατοίκους, ενώ ο εποχικός μπορεί να ξεπεράσει και τις 7.000. Ο δήμος ήταν ορεινός με εξαίρεση το διαμέρισμα της Βίτολης, το οποίο χαρακτηρίζεται πεδινό. Έδρα του ήταν ο Άγιος Γεώργιος.
Βλάντιμιρ Κλίτσκο

Ο Βλάντιμιρ Κλίτσκο ("Володи́мир Володи́мирович Кличко́", 25 Μαρτίου 1976) είναι Ουκρανός επαγγελματίας πυγμάχος. Είναι πρώην παγκόσμιος πρωταθλητής βαρέων βαρών τριών μεγάλων πυγμαχικών ενώσεων, κατακτώντας τους τίτλους από την WBA (World Boxing Association), την IBF (International Boxing Federation) και δύο φορές από την WBO (World Boxing Organization). Ο μεγαλύτερος αδελφός του, Βιτάλι Κλίτσκο, υπήρξε επίσης παγκόσμιος πρωταθλητής (WBC), ενώ πλέον ανήκει στο προπονητικό τιμ του Βλάντιμιρ. Προπονητής του Βλάντιμιρ Κλίτσκο υπήρξε επί σειρά ετών ο Εμάνουελ Στούαρντ (2004-2012), ενώ από το 2012 μέχρι σήμερα τον προπονεί ο Τζόναθον Μπανκς.
Συνθήκη του Τριανόν

Υπογραφή της Συνθήκης στις [[4 Ιουνίου]], του [[1920]].
Η Συνθήκη του Τριανόν είναι η συνθήκη ειρήνης που υπογράφηκε στις 4 Ιουνίου του 1920 στο τέλος του Α' Παγκοσμίου Πολέμου, μεταξύ των συμμάχων Χωρών της Αντάντ καθώς και των ΗΠΑ (23 συνολικά Χωρών) αφενός, και της Ουγγαρίας, αφετέρου, μιας εκ των διαδόχων της Αυστροουγγαρίας. 

Η Συνθήκη αυτή που επικυρώθηκε στις 13 Νοεμβρίου του 1920 περιελάμβανε 364 άρθρα και περιείχε ως εισαγωγή (προοίμιο) το Σύμφωνο της Κοινωνίας των Εθνών, και διατάξεις των συνθηκών των Βερσαλλιών (28 Ιουνίου 1919) και Αγίου Γερμανού (10 Σεπτεμβρίου 1919). Με αυτή τη συνθήκη επαναπροσδιορίστηκαν τα σύνορά της Ουγγαρίας με της Αυστρίας, της Τσεχοσλοβακίας, της τότε Νοτιοσλαβίας και Ρουμανίας, καθώς και οι ρυθμίσεις για την διεθνή θέση της, (υποχρεώσεις του νέου κράτους, δικαιώματα μειονοτήτων κ.λπ.).

Η Ουγγαρία έχασε τα 3/4 του εδάφους της και το 65% του πληθυσμού της. Μάλιστα, ορισμένες περιοχές από αυτές που απώλεσε η Ουγγαρία (θύλακας του Σέκελι, νότια Ρουθηνία των Καρπαθίων, νότια Σλοβακία, τμήματα της Βοϊβοδίνας και τμήματα της δυτικής Τρανσυλβανίας κοντά στα σημερινά ουγγρικά σύνορα και το Σέκελι) είχαν ουγγρική πλειοψηφία, η οποία σε ορισμένες περιοχές όπως το Σέκελι ξεπερνούσε το 80%. Επίσης, η υπογραφή της συνθήκης οδήγησε στην προσφυγοποίηση αρκετών Ούγγρων προς την Ουγγαρία. 

Συγκεκριμένα η Ουγγαρία έχασε τα ακόλουθα εδάφη:

# την Κροατία και τη Σλοβενία που προσαρτήθηκαν στο νέο Βασίλειο των Σέρβων, Κροατών και Σλοβένων.
# τη Σλοβακία και τη Ρουθηνία που παραχωρήθηκαν στη Τσεχοσλοβακία.
# την Τρανσυλβανία και το Βανάτο του Τέμεσβαρ που παραχωρήθηκαν στη Ρουμανία, αν και το Βανάτο το διεκδικούσε η Σερβία. 
Γενικά το μεγαλύτερο μέρος παραχωρήθηκε στη Ρουμανία, στη Γιουγκοσλαβία και στην Τσεχοσλοβακία.

Με τη συνθήκη αυτή διαιωνίστηκε για 20 ακόμη χρόνια το πρόβλημα των παραδουνάβιων χωρών προκαλώντας πολλές διαμάχες και συγκρούσεις εθνοτήτων, ζητήματα μειονοτήτων, αλυτρωτικές διεκδικήσεις, μέχρι και οικονομικές κρίσεις, μερικές των οποίων έφθασαν μέχρι τη σύγχρονη εποχή με το διαμελισμό της πρώην Γιουγκοσλαβίας και της Τσεχοσλοβακίας. Σύμφωνα μ΄ αυτή τη συνθήκη η Ουγγαρία αποκλείσθηκε πλέον της θαλάσσιας εξόδου καθώς και από τα πλούσια σε μεταλλεύματα και ξυλεία όρη της διατηρώντας μόνο τις εύφορες πεδιάδες της. Από την υπογραφή της συνθήκης αυτής η Ουγγαρία φέρεται στους διπλωματικούς κύκλους ως "η μεγάλη ανάπηρος της Ευρώπης", λόγω ακριβώς της ευρείας έκτασης των χερσαίων ακρωτηριασμών που υπέστη εξ αυτής.

Συνέχεια αυτής της συνθήκης υπήρξαν η Συμφωνία Βελιγραδίου (1920), (μεταξύ Τσεχοσλοβακίας και Σερβίας), η Συμφωνία Βουκουρεστίου (1921), (μεταξύ Τσεχοσλοβακίας και Ρουμανίας), καθώς και η Συμφωνία Βελιγραδίου (1921), (μεταξύ Γιουγκοσλαβίας και Ρουμανίας) που όλες αποτελούσαν διμερείς συμφωνίες των όμορων Χωρών της Ουγγαρίας που απέβλεπαν στη διατήρηση αφενός της παρούσας Συνθήκης του Τριανόν αλλά και της δημιουργίας εκ της εξέλιξης αυτών της λεγόμενης "Μικράς Συνεννόησης" ή περισσότερο γνωστή ως Μικρή Αντάντ.

Υπογράφηκε στο Παλάτι "Μεγάλο Τριανόν", "Palais "Grand Trianon"", στο άλσος των Βερσαλλιών της Γαλλίας, εξ ου και η ονομασία της.
Μπίλλυ Γκράχαμ

Ο Μπίλλυ Γκράχαμ (αγγλ.: "Billy Graham" ή "William Franklin Graham Jr.", 7 Νοεμβρίου 1918 - 21 Φεβρουαρίου 2018) ήταν Αμερικανός ευαγγελιστής, Ευαγγελικός Χριστιανός και εμβληματική μορφή του σύγχρονου Προτεσταντισμού. Υπήρξε πνευματικός σύμβουλος σε διάφορους προέδρους των ΗΠΑ. Ήταν μέλος των Νότιων Βαπτιστών.

Ο Γκράχαμ είχε κηρύξει προσωπικά στους περισσότερους ανθρώπους σε όλο τον κόσμο, από κάθε άλλο εν ενεργεία κήρυκα. Από το 1993 μέχρι τον θάνατό του, περισσότεροι από 2,5 εκατομμύρια άνθρωποι είχαν "δεχτεί τον Ιησού Χριστό σαν προσωπικό τους σωτήρα" στις "σταυροφορίες" (ευαγγελιστικές περιοδείες) του. Από τότε που ξεκίνησε τον ευαγγελισμό μέχρι το 2002, υπολογίζεται πως ο Γκράχαμ είχε κηρύξει (συμπεριλαμβανομένων ραδιοφωνικών και τηλεοπτικών μεταδόσεων) σε 2,5 δισεκατομμύρια ανθρώπους. Επίσης είχε συγγράψει διάφορα ευαγγελιστικά βιβλία.
Αριαράθεια

Η Αριαράθεια ήταν αρχαία πόλη της Καππαδοκίας, στη Μικρά Ασία. 

Κατά τον Στέφανο Βυζάντιο, η πόλη αυτή ιδρύθηκε στα μέσα του 2ου αιώνα π.Χ. από τον βασιλιά της χώρας Αριαράθη του Δ', ο οποίος της έδωσε και το όνομά του. Η Αριαράθεια ήταν χτισμένη ανάμεσα στα Κόμανα και τη Σεβάστεια. Κατά τους χριστιανικούς χρόνους, απετέλεσε την έδρα επισκοπής της Μεγάλης Αρμενίας, που εξαρτιόταν όμως από τη Μελιτηνή.
Αμφίθεμις

Στην ελληνική μυθολογία ο Αμφίθεμις ήταν γιος του θεού Απόλλωνα και της πριγκηποπούλας της Κρήτης Ακάλλης ή Ακακαλλίδας, η οποία ήταν θυγατέρα του Μίνωα και της Πασιφάης. Ο Αμφίθεμις είχε τρεις ομοθαλείς αδελφούς, τον Μίλητο, τον Γαράμα και τον Όαξο, ο πρώτος και ο τελευταίος από τους οποίους έδωσαν τα ονόματά τους σε αντίστοιχες πόλεις. Ο Αμφίθεμις, όταν μεγάλωσε, ερωτεύθηκε τη Νύμφη Τριτωνίδα και απέκτησαν μαζί δύο γιους, τον Νασάμωνα και τον Κάφαυρο ή Κεφαλίωνα.
Αμπερώρα

Η Αμπερώρα είναι πρακτική μονάδα μέτρησης του ηλεκτρικού φορτίου και εκφράζει τη ποσότητα ηλεκτρικού φορτίου που μεταφέρεται από ένα αγωγό όταν διαρρέεται από ρεύμα έντασης ενός αμπέρ σε χρόνο μιας ώρας. Ισούται με 3600 Κουλόμπ, το οποίο αντιστοιχεί σε ένα αμπέρ επί δευτερόλεπτο.

Το διεθνές του σύμβολο είναι Ah ή AHr ή A·h ή A h.

Έτσι λέγοντας για παράδειγμα ότι ένας συσσωρευτής, (ηλεκτρική μπαταρία), περιέχει 100 αμπερώρες σημαίνει πως μπορεί να δώσει ηλεκτρικό ρεύμα ενός αμπέρ επί 100 ώρες, ή 10 αμπέρ σε 10 ώρες, ή και 100 αμπέρ σε 1 ώρα.
Mark IV

Το Mark IV ήταν ένα άρμα μάχης της κατασκευαστικής εταιρείας Foster και Metropolitan Carriage and Wagon Company του Ηνωμένου Βασιλείου που έλαβε μέρος στον Α' Παγκόσμιο Πόλεμο. Ήταν μια βελτιωμένη έκδοση των προηγουμένων τύπων Mark I, ΙΙ και III.
Κατασκευάστηκε σε δύο διαφορετικές παραλλάγες: Τα «"Male"» που ήταν εξοπλισμένα με 2 κανόνια κλεισμένα σε πυργίσκους και 4 πολυβόλα, προορίζονταν για επίθεση εναντίον θέσεων με ισχυρή οχύρωση και πυροβολικό, και τα "Female" που είχαν 6 πολυβόλα και σχεδιάστηκαν για δράση εναντίον στρατιωτών και ελαφρών οχυρωμάτων.
Στρατιά Αιγαίου

Η Στρατιά Αιγαίου (τουρκικά: "Ege Ordusu"), η οποία στο παρελθόν ονομαζόταν 4η Στρατιά (4. Ordu), είναι μία από τις τέσσερις στρατιές του τουρκικού στρατού. Στη δικαιοδοσία της «Διοίκησης Στρατιάς Αιγαίου» (Ege Ordusu Komutanlığı) υπόκεινται όλες οι δυτικές ακτές της Τουρκίας και έχει έδρα τη Σμύρνη. Σχηματίστηκε τον Ιούλιο 1975 με αφορμή την πολιτική αστάθεια της Ελλάδας.
Αντρέι Ρουμπλιόφ

thumb|225px|«Η φιλοξενία του Αβραάμ», το πιο φημισμένο έργο του Αντρέι Ρουμπλιόφ
Ο Αντρέι Ρουμπλιόφ ("Андре́й Рублёв", προφέρεται σύμφωνα με το ΔΦΑ [ɐnˈdrʲej rʊˈblʲɵf]) 1360 - 17 Οκτωβρίου 1428) θεωρείται ο κορυφαίος Ρώσος αγιογράφος του Μεσαίωνα.

Λίγα είναι γνωστά για τη ζωή του. Δεν ξέρουμε ούτε πού γεννήθηκε, ούτε ποιο ήταν το κοσμικό του όνομα, καθώς το όνομα «Απόστολος Ανδρέας» του δόθηκε όταν εκάρη μοναχός στη Μονή της Αγίας Τριάδας. Η πρώτη αναφορά στο όνομά του γίνεται το 1405 σε ένα έγγραφο, το οποίο αναφέρει ότι ανέλαβε την εικονογράφηση του Ναού του Ευαγγελισμού στο Κρεμλίνο μαζί με τον Θεοφάνη τον Έλληνα και κάποιον μαΐστορα Πρόχορο. Αναφερόταν εκεί τελευταίος, και λόγω ηλικίας και λόγω αρχαιότητας.

Λέγεται ότι το 1408 ανέλαβε, μαζί με το συνεργάτη του Δανιήλ, την αγιογράφηση του Ναού της Αναλήψεως στο Βλαντίμιρ και από το 1425 ως το 1427 του καθολικού της Μονής του, της Αγίας Τριάδας ή Αγίου Σεργίου. Τέλος, μετά τον θάνατο του συνεργάτη του Δανιήλ ήρθε στη Μονή Ανδρόνικωφ στη Μόσχα, όπου ανέλαβε την αγιογράφηση του καθολικού. Θεωρείται ότι πέθανε κατά τη διάρκεια αυτής της εργασίας στις 17 Οκτωβρίου 1428 (η ημερομηνία αμφισβητείται, άλλες πηγές αναφέρουν την 29η Ιανουαρίου του 1430).

Το 1988, ανακηρύχθηκε άγιος από τη Ρωσική Εκκλησία ως "Άγιος Ανδρέας ο Εικονογράφος" και η μνήμη του τιμάται στις 4 Ιουλίου.
Βιάνορας

Στην ελληνική μυθολογία με το όνομα Βιάνορας (Βιάνωρ) αναφέρονται τα ακόλουθα τρία πρόσωπα:

# Κένταυρος που έλαβε μέρος στη Μάχη Λαπιθών και Κενταύρων. Στη μάχη αυτή τον σκότωσε ο Θησέας χτυπώντας τον με ένα ρόπαλο.
# Γιος του Τίβερη και της Μαντώς, κόρης του Τειρεσία. Κατά την παράδοση, ο Βιάνωρ ίδρυσε στη Λομβαρδία της βόρειας Ιταλίας μία πόλη στην οποία έδωσε το όνομα της μητέρας του: ακόμα και σήμερα ονομάζεται Μάντοβα.
# Αρχηγός ομάδας στον στρατό των Τρώων κατά τον Τρωικό Πόλεμο. Ο Όμηρος τον ονομάζει «Ποιμένα λαών». Αυτός ο Βιάνορας σκοτώθηκε από τον Αγαμέμνονα.
Χένρι Γκαντ

O Χένρι Γκαντ ("Henry Gantt", 20 Μαΐου 1861 - 23 Νοεμβρίου 1919 ) ήταν ένας Αμερικάνος μηχανικός και διοικητικός σύμβουλος, ο οποίος έμεινε γνωστός από την ανάπτυξη του ομώνυμου ιστογράμματος, διάγραμμα Γκαντ στη δεκαετία του 1910. Το διάγραμμα αυτό χρησιμοποιήθηκε κατά καιρούς σε πολλά κατασκευαστικά έργα και εξακολουθεί να αποτελεί βασικό εργαλείο της επιστήμης διαχείρισης έργων. Ήταν συνεργάτης του Taylor, συνέβαλε σημαντικά στους τομείς χρονικού προγραμματισμού και του ελέγχου της εργασίας, καθώς και στα συστήματα αμοιβής των εργαζόμενων.
Ύμνος της Δημοκρατίας της Αντιγκέας

Ο Ύμνος της Δημοκρατίας της Αντιγκέας είναι ο εθνικός ύμνος στην Αντιγκέα, που αποτελεί ομοσπονδιακό υποκείμενο στη Ρωσική Ομοσπονδία. Οι στίχοι είναι του Ισχάκ Μασμπάς και η μουσική του Ουμάρ Τχαμπιζίμοφ (1919–1998). Το άσμα εγκρίθηκε ως εθνικός ύμνος με απόφαση του Ανωτάτου Συμβουλίου της Δημοκρατίας της Αντιγκέας στις 25 Μαρτίου του 1992. Επρόκειτο για μια από τις πρώτες αποφάσεις που έλαβε η νεοσύστατη δημοκρατία μετά την κατάρρευση της Σοβιετικής Ένωσης.